cyanic-selkie/wikianc huggingface dataset:
Iso hautavajoama
Pohjoiset osat
Vajoamasysteemin pohjoisin osa on Jordanin hautavajoama. Se ulottuu Golanin kukkuloilta Israelin, Libanonin ja Syyrian rajaseuduilla Kuolleenmeren kautta Akabanlahteen Punaisenmeren pohjoispäähän. Punainenmeri kuuluu Punaisenmeren hautavajoamaan. Se syntyi kun Arabian niemimaa ja Afrikka erkaantuivat miljoonia vuosia sitten ja Intian valtameren vedet täyttivät laakson. Afrikan ja Arabian laatat irtautuivat toisistaan noin 35 miljoonaa vuotta sitten. Punaisenmeren ja Adeninlahden pohjassa sijaitsevat näiden laattojen reunavyöhykkeet.
Maapallon järvistä syvimmällä sijaitseva Kuollutmeri Israelin ja Jordanian rajalla sijaitsee aktiivisessa Kuolleenmeren transformisiirroksessa. Punaisenmeren Akabanlahdessa on syvänteitä, joissa veden lämpötila nousee jopa 50 °C asteeseen maankuoren ohuuden takia.
Itä-Afrikan hautavajoama
thumb|Itä-Afrikan hautavajoama, Ison hautavajoaman eteläinen osa. Hautavajoamakokonaisuuden Afrikan-puoleista osaa kutsutaan Itä-Afrikan hautavajoamaksi. Se alkaa Afrikan sarvesta ja jakautuu Ugandan ympärille kahdeksi haaraksi, itäiseksi haaraksi, jonka osista käytetään nimityksiä Kenya Rift ja Gregory Rift, ja läntiseksi haaraksi, Lake Albert Rift eli Albertine Rift. . Läntisen haaran varrella ovat Virunga- ja Ruwenzorivuoret sekä monet Afrikan suurista järvistä, jotka syntyivät syvien repeämälaaksojen täyttyessä vedellä. Itä-Afrikan hautavajoamassa on useita tulivuoria, kuten Kilimanjaro.
Itä-Afrikan hautavajoama on syntynyt noin 15 miljoonaa vuotta sitten. Repeämä avautuu noin kahden sentin vuosivauhdilla. Hautavajoaman liikehdinnän arvellaan johtavan miljoonien vuosien kuluessa siihen, että Etiopian itäreuna repeää irti Afrikan mantereesta ja muodostaa saaren.
Itä-Afrikan hautavajoamasta on löydetty paljon ihmisen evoluutioon liittyviä fossiileja. Erityisen merkittävä kaivauskohde on 50 kilometrin mittainen Olduvain rotko Tansaniassa.
CCTV-3
CCTV-3 on kiinalaisen CCTV:n julkinen televisiokanava. Kanavan ohjelmat keskittyvät tanssiin ja musiikkiin.
Pascal Vasselon
Pascal Vasselon (s. 20. maaliskuuta 1963) on ranskalainen entinen Toyotan Formula 1 -tallin tekninen johtaja. Vasselon työskenteli rengasvalmistaja Michelinin teknisenä johtana vuosina 2000–2004. Vuonna 2005 hän siirtyi Toyotalle vastaamaan rengaspuolen toimivuudesta. Huhtikuussa 2006 hänet ylennettiin tallin tekniseksi johtajaksi korvaten tehtävässään Mike Gascoynen.
Lumière-palkinto
Lumière-palkinnot ( tai Les Lumières) ovat ranskalaisia Académie des Lumières de la presse internationalen vuosittain Pariisissa jakamia elokuva-alan palkintoja, joita jaetaan useissa eri kategorioissa ranskankielisille elokuville ja näiden tekijöille. Ensimmäinen Lumière-gaala oli Pariisin kaupungintalolla 29. tammikuuta 1996.
Hakoslampi (Joutsa)
Hakoslampi on Keski-Suomessa Joutsassa Taka-Ikolan kylän lähellä sijaitseva lampi.
Maantietoa
Lammen pinta-ala on 1,3 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 600 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Lammen vedenpinnan korkeus on 167,8 metriä mpy.
Toyota L -moottori
L
L on ensimmäinen sarjan moottori. Sen iskutilavuus on 2,2 l (2188 cc) ja teho 72 hp (54 kW) @4 200 rpm ja vääntö 126 Nm.
Käyttökohteet:
2L
2L on 2,4 l (2446 cc) 4-sylinterinen dieselkäyttöinen rivimoottori. Sylinterin halkaisija on 92 mm ja iskunpituus 92 mm, puristussuhde 22,3:1 ja maksimikierrokset 4800 rpm. Tehoa on 76-87 hp (57-65 kW) ja vääntöä 155–165 Nm.
2L-II
2L-II on päivitetty 2L. Sylinterin halkaisija ja iskunpituus pysyivät samoina, huomattavin muutos oli venttiilikoneistossa. 2L-II-mallissa ei enää käytetty keinuvipuja. Samoin tehtiin myöhemmissä 3L- ja 5L-moottoreissa. Tehoa oli 89 hp/66 kW @4 200rpm ja vääntöä 167 Nm @2 400 rpm.
Käyttökohteet:
2L-T
2L-T on 2,4-litrainen (2446 cc) turboahdettu versio 2L-moottorista. Se on ollut tuotannossa vuodesta 1985 lähtien. Sylinterinhalkaisija ja iskunpituus ovat samoja, mutta puristussuhde matalampi eli 20:1. Tehoa oli 85-91 hp (63-68 kW) @4 000rpm ja vääntöä 188 Nm @2 200 rpm.
Käyttökohteet:
2L-TII
2L-TII on päivitetty 2L-T, huomattavimpana muutoksena keinuvipujen käytöstä luopuminen.
Ero 2L-II moottoriin on muun muassa männäntapin paksuus.
Käyttökohteet:
2L-TE
2L-T:stä kehitetty versio, jossa otettiin käyttöön tuolloin uusi elektroninen polttoaineen ruiskutus. Toyota oli käyttänyt sitä bensamoottoreissa jo paljon aiemmin, mutta tämä oli yksi ensimmäisiä dieselmoottoreita joissa sitä käytettiin. 2L-TE-moottorin taloudellisuus parani tämän ansiosta.
Kuten 2L-T, moottori oli 2,4-litrainen 8-venttiilinen turboahdettu SOHC, EFI:n ansiosta tehoa oli 97 hp (72 kW) @3 800 rpm ja vääntöä 241 Nm @2 400 rpm. Puristussuhde nousi, ollen 21:1. Vuonna 1993 2L-TE moottorin korvasi Toyotan KZ-moottori, tosin joissain malleissa se säilyi käytössä vuoteen 2000 asti.
Käyttökohteet:
2L-THE
2L-TE moottorista tehtiin korkeammalla ruiskutuspaineella varustettu versio 2L-THE. Tehoa oli 94–105 hp (69-77 kW) 4 000:lla kierroksella ja vääntöä 201–221 Nm.
Käyttökohteet:
3L
3L on 2,8-litrainen (2 779 cc) 4-sylinterinen EFI dieselmoottori. Sylinterin halkaisija on 96 mm ja iskunpituus 96 mm ja puristussuhde 22,2:1. Tehoa on 91 hp (68 kW) @4 000 rpm ja vääntöä 188 Nm @2 400 rpm.
Käyttökohteet:
5L
5L on 3,0 litrainen (2,986cc) 4-sylinterinen EFI dieselmoottori. Sylinterin halkaisija on 99,5mm ja iskunpituus 96mm ja puristussuhde 22,2:1. Tehoa on 97hp (72 kW) @4,000rpm ja vääntöä 192 Nm @2,400rpm.
5L-E
5L-E on elektronisella polttoaineen ruiskutuksella varustettu 5L. Sylinterin halkaisija on 99,5 mm ja iskunpituus 96 mm ja puristussuhde 22,2:1.
Käyttökohteet:
Roermond
200px|thumb|Kaupungin sijainti. 200px|thumb|Roermondin lippu Roermond on kunta, hiippakunta ja kaupunki Alankomaiden eteläisimmässä maakunnassa Limburgissa. Vuonna 2016 kaupungissa oli noin 57 000 asukasta. Kaupungista on matkaa Belgian rajalle lounaaseen noin 15 kilometriä ja itään Saksan rajalle noin viisi kilometriä.
Roermond sijaitsee Maas-joen varrella, joka kulkee myös Limburgin pääkaupungin, Maastrichtin läpi. Kaupungin lähellä sijaitsee 3 000 hehtaarin kokoinen Maasplassenin järvialue.
thumb|left|250px|Kartta Roermondin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Aiheesta muualla
http://www.roermond.nl
Lasse Holm
Lars-Eric Gustav "Lasse" Holm (9. joulukuuta 1943 Tukholma) on ruotsalainen laulaja-lauluntekijä ja pianisti.
Ura
Lasse Holm vaikutti 1960-luvulla pop- ja rockyhtyeissä Doug and the Millsmen, The Spacemen ja The Moonlighters (viimeksimainitussa pseudonyymillä Larry Moon). 1980-luvulla Holm kuului Chips-nimiseen yhtyeeseen sekä country-yhtye Rankarnaan, joka esiintyi yhdessä Mats Rådbergin kanssa.
Holmin sävellyksiä on kaikkiaan noin 700, mukaan luettuna "Växeln hallå" (1980), "Främling" (1983), "E' de' det här du kallar kärlek" (1986), "Högt över havet" (1987) ja "Eloise" (1993).
Holmin itsensä tulkitsemista kappaleista erityisen suosittu on "Cannelloni, macaroni" vuodelta 1986.
Vuonna 2015 ilmestyi muistelmateos En hel massa Lasse.
Yigal Allon
thumb|upright|Yigal Allon Yigal Allon (, myös Yigal Paicovitch; 10. lokakuuta 1918 Kefar Tavor, Palestiina, nyk. Israel – 29. helmikuuta 1980 Afula, Israel ) oli israelilainen työväenpuoluetta edustanut poliitikko. Hän oli Knessetin jäsen 1955–1980. Levi Eshkolin kuoltua hän toimi virkaatekevänä pääministerinä 26. helmikuuta – 17. maaliskuuta 1969.
Aasian GP2 Bahrainin Grand Prix 2008
thumb|300px|[[Christian Bakkerud Super Novan auton ratissa.]] Aasian GP2 Bahrainin Grand Prix 2008 oli Aasian GP2-kauden 2008 neljäs osakilpailu, joka ajettiin 5.–6. huhtikuuta Bahrain International Circuitin moottoriradalla Bahrainissa. Kilpailu ajettiin Formula 1:sten Bahrainin GP:n ohessa.
Riihelä
Riihelä on Lahden kaupunginosa. Se on alun perin Hollolan Okeroisissa sijainnut alue, jonka Hollolan kunta luovutti Lahden kaupungille vuonna 1956. Nykyinen Riihelän alue rakennettiin asuntomessualueeksi vuonna 1978 ja asuntomessualueen viereen rakennettiin vuoden 1978 hiihdon maailmanmestaruuskisojen kisakylä. Alueen rakennuskanta koostuu matalista omakoti-, rivi- ja kerrostaloista. Alueella on asutuksen yhteydessä lampi ja yli kahdenkymmenen vuoden aikana kasvavat istutetut puut ovat tehneet alueesta puistomaisen. Nimi Riihelä tulee 1500-luvun talonnimestä.
Riihelään pääsee Lahden paikallisliikenteen bussilinjalla 6, joka jatkaa torille ja siitä Saksalaan. Päätepysäkki sijaitsee Uotilankadun päässä.
Lähteet
60.98194°N, 25.55833°W
Markku Siponen
Markku Siponen (s. 1979 ) on suomalainen keskustalainen poliitikko. Siponen on Kiuruveden kaupunginvaltuuston puheenjohtaja ja Pohjois-Savon hyvinvointialueen aluevaltuuston ja aluehallituksen jäsen. Siponen on ammatiltaan liikunnan ja terveystiedon lehtori ja maatalousyrittäjä. Siposella on viisi lasta. Siponen valittiin eduskuntaan vuoden 2023 eduskuntavaaleissa.
Carl-Erik Creutz
Carl-Erik Creutz (14. kesäkuuta 1911 Padasjoki – 5. kesäkuuta 2000 Helsinki) oli suomalainen radiotoimittaja ja Yleisradion pitkäaikainen radiokuuluttaja, joka oli tunnettu huolitellusta puhetavastaan.
Ura
Creutz tuli Yleisradioon kuuluttajaksi 1939. Hänen äänensä tuli pian suomalaisille tutuksi, sillä kuuluttajan tehtävien lisäksi hän työskenteli myös ohjelmatoimittajana, juontajana ja laulajana.
Creutz nimitettiin Yleisradion ruotsinkielisen ohjelmajaoston amanuenssiksi vuonna 1946. Hänestä tuli pääkuuluttaja ja kuuluttajien esimies 1956, ja hän koulutti myöhempiä radiokuuluttajia. Heidän joukossaan oli Pentti Fagerholm, josta tuli vuonna 1976 Creutzin seuraaja pääkuuluttajana.
Koska Creutz hallitsi molemmat kotimaiset kielet, hänen osakseen tuli keskeisten kansallisten tilanteiden ja tärkeiden juhlatilaisuuksien selostaminen. Toisen maailmansodan tapahtumat liittyivät usein hänen kuulutuksiinsa. Hän muun muassa luki Mannerheimin pyynnöstä jatkosodan viimeisen päiväkäskyn.
Kåre Kivijärvi
pienoiskuva|Valokuvaajat Matti Sainio ja Kåre Kivijärvi (vasemmalla) yhteisnäyttelyssä "Photokina" v. 1960 Kåre Kivijärvi (23. huhtikuuta 1938 Hammerfest, Norja − 20. marraskuuta 1991 Kypros, Kreikka) oli norjalainen valokuvaaja, joka tunnetaan valokuvajournalistisista töistään Pohjois-Norjassa.
Kivijärvi syntyi kveeniperheeseen ja tunnusti aina yhteyden etniseen perintöönsä ja Suomeen. Työskenneltyään valokuvaajan harjoittelijana Finnmark Dagblad -lehdessä Kivijärvi hyväksyttiin 1959 Folkwangin muotoilukouluun Esseniin Saksaan, missä hän opiskeli Otto Steinertin johdolla. Palveltuaan Norjan kuninkaallisissa ilmavoimissa ilmakuvaajana hän siirtyi henkilöstökuvaajaksi ​​Helsingin Sanomien Viikkosanomiin. Tähän työhön liittyen hän teki kuvausmatkoja Grönlantiin, Neuvostoliittoon, Afganistaniin, Intiaan ja Nepaliin.
Kivijärven töitä hyväksyttiin ensimmäisenä Norjan vuotuiseen Høstutstillingenin päätaidenäyttelyyn. Tässä suhteessa voidaan sanoa, että hän auttoi luomaan valokuvauksen erilliseksi taidemuodoksi Norjassa.
Kivijärven valokuvaustyyli on tunnettu karkeista ja niukista kuvistaan. Hänen valokuvaesseensä Pohjois-Norjan lestadiolaisista vuodelta 1962 on merkittävä esimerkki tästä tyylistä samoin kuin hänen kuvauksensa autioista maisemista ja ankarista ilmastoista.
Sammatin kirkko
Sammatin kirkko (ruots. Sammatti kyrka) Lohjan Sammatissa Uudellamaalla on Suomen vanhimpia ympärivuotisessa käytössä olevia puisia kirkkoja. Se rakennettiin 1754–1755 Mickel Göranssonin johdolla. Kirkko on tulipaloilta säästynyt kappale Lounais-Suomen keskiaikaisperäisistä ja vaatimattomista pitkäkirkoista. Kirkon vieressä on erillinen 1763 rakennettu kellotapuli, jossa on kellot vuosilta 1762 ja 1768. Kirkossa on 350 istumapaikkaa, ja sen ympärillä on tunnelmallinen hautausmaa.
Kirkko on nykyisin Lohjan seurakunnan Sammatin alueseurakunnan kirkko.
Urut on valmistanut Kangasalan urkutehdas 1968. Niissä on 11 äänikertaa. Adolf von Beckerin 1883 maalaman "Kristus ehtoolliskalkki kädessään seisomassa maapallon päällä" -alttaritaulun on lahjoittanut sammattilainen Elias Lönnrot.
Historia
Sammatista tuli Karjalohjan kappeli 1660-luvulla, ja silloin sillä oli jo oma kirkko ja kirkkotarha. Aiemman kirkon kohtalosta ei ole tietoa, eikä siten tiedetä miksi uusi kirkko rakennettiin. Rakennusmestariksi palkattiin Michel Jöransson. Rakennustarpeet tuotiin paikalle talvella 1754, ja rakentaminen alkoi loppukeväästä kun kevättyöt oli tehty. Vesikattoon se saatiin syksyllä. Kirkko valmistui 1755 suorakaiteen muotoisena pitkäkirkkona, jossa oli lautakatto.
Barokkityylinen saarnastuoli oli peräisin aiemmasta kirkosta. Kirkkosalia viimeisteltiin vielä 1770-luvulla. Kirkon esineistöstä on säilynyt kaksi suruharsotettua miekkaa, jotka on nykyisin Kansallismuseon kokoelmissa.
Tapuli
Kellotapuli rakennettiin 1763 siten että se liittyy kirkkotarhan aitaan. Siinä on kahden kellon paikat. Tapulin läpi on käynti kirkolle, ja sen vieressä on ollut ruumishuone. Kello tuli Mustion ruukin välityksellä Tukholmasta. Sen valoi kellonvalajamestari Johan Fahlsten. Kellossa lukee teksti:
Inskription tekstin oli laatinut Karjalohjan kirkkoherra Gabriel Haartman. Vanha pikkukello särkyi, mutta se lähetettiin Tukholmaan korjattavaksi. Kirkon vieressä on viljamakasiini ja tien varteen tehtiin 1800-luvulla kirkkotallit.
thumb|250px|[[Sammatin hautausmaa, sankarihaudat Taistelit he kuin sankarit muinoin heittivät henkensä puolesta syntymämaan. Kovat iskut on olleet kohtalon ja kyynelten määrä on laskematon. Poikiaan kotiseutu kiittää ja kaipaa kukkansa kauneimmat muistojen kummulle tuo.]]
Syväjärvi (Mouhijärvi)
Syväjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Märkäjärven alueeseen.
Maantiede
Järven pinta-ala on 12,4 hehtaaria ja sen pituus on 650 metriä ja leveys 250 metriä. Järvellä on vain yksi tulo-oja läheiseltä suolta. Järven luusua sijaitsee järven luoteisrannalla, josta saa alkunsa 900 metriä pitkä laskuoja Matalajärveen.
Järven rantaviiva on 1,9 kilometriä pitkä ja ranta on pääosin moreeni- ja kalliopohjaista metsämaastoa. Sillä on saarena vain yksi pieni luoto. Rannoilla on muutama loma-asunto, jonne johtaa metsäteitä Pikkuhyynilän kylästä.
Hall Beach
Hall Beach on pikkukylä Kanadassa, Nunavutin territoriossa, Qikiqtaalukin alueella. Kylän iniuktiittinimi Sanirajak tarkoittaa rantaviivaa. Kylän väkiluku on 654 (2006). Kylä sijaitsee tiettömällä alueella, ja ainoat liikenneyhteydet ovat vuosittaisen yhteysaluksen lisäksi lentokoneet. Kylän läheisyydessä sijaitsee Hall Beachin lentoasema.
Historia
Alueella on ollut asutusta ainakin viimeisen tuhannen vuoden ajan. Ensimmäisen merkit ihmisasutuksesta ovat kylän lähistöllä sijaitsevat Thulen kulttuurin jättämät rakennusten rauniot. Ensimmäiset eurooppalaiset alueella olivat William Edward Parry ja hänen retkikuntansa, joka vietti talven 1822–1823 läheisessä Igloolikin kylässä. Hall Beach perustettiin virallisesti vuonna 1957 ja sinne rakennettiin Kanadan ilmapuolustuksen tutka-asema. 1960-luvulta lähtien kylään muutti useita inuiittiperheitä, johtuen valtion tukemasta asuntorakentamisesta ja kylässä sijaitsevista palveluista.
Vuonna 1971 Hall Beachista laukaistiin seitsemän Sandian Tomahawk -tyyppistä luotainrakettia, jotka saavuttivat 270 kilometrin korkeuden.
Ylimmäinen Ruuhilampi
Ylimmäinen Ruuhilampi on Keski-Suomessa Joutsassa Taka-Ikolan kylän lähellä sijaitseva lampi.
Maantietoa
Lammen pinta-ala on 4,3 hehtaaria, se on 300 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 900 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Lammen vedenpinnan korkeus on 159,3 metriä mpy.
Neoliittinen Balkan
Neoliittinen Balkan: Balkanin neoliittinen kulttuuri syntyi maanviljelyn levittyä sinne Turkista noin 7200–6500 eaa.,. Balkanille levinnyt viljelykulttuuri muistutti Lähi-idän ja Turkin varhaista maanviljelyä, mutta viljelijöiden asumuksissa asuttiin pidempään ja ne olivat huolellisemmin tehtyjä. Balkanille nousi muun muassa Starcevon kulttuuri. Varhainen kulttuuri ulottui Pohjois-Karpaateille asti. Myöhemmin, noin 4500 eaa. Balkanille levisi Anatoliasta toinen kansa, joka toi uudenlaisen maalatun keramiikan ja ehkä kuparikulttuurin.
Maanviljelyn tulo Eurooppaan
Peter Bellwood on esittänyt kirjassaan First Farmers käsityksiään maanviljelyn tulosta Eurooppaan yhdistellen kielitieteellisiä, arkeologisia ja geneettisiä tietoja, jotka kuitenkin arveluttavat monia muita tutkijoita.
Viljely levisi muun muassa kuljetettaessa maalattua keramiikkaa. Lännempänä Vincan kulttuurin ihmisten väitetään käyttäneen kirjoitusta, mutta varmoja todisteita tästä ei ole, ja löydetystä Tartarian savitauluista kiistellään. Balkanin niemimaa oli Euroopan ensimmäisiä kuparia käyttäneitä alueita. Niemimaan pohjoisosissa syntyi nauhakeraaminen kulttuuri, joka levitti maanviljelyn laajalle Eurooppaan. Noin 3500 eaa. indoeurooppalaiset kansat tuhosivat vanhan neoliittisen perinteen Balkanilta.
Maanviljelyn ajatellaan yleisimmin levinneen Eurooppaan Etelä-Turkista. Viljely saapui ehkä Anatoliasta Traakian kautta, ja/tai meritse Kreikkaan ja sieltä leviten pohjoiseen. Maanviljelyä saattoi olla Länsi-Turkissa jo 7500–7100 eaa. Sen keskus oli tuolloin eteläisessä Itä-Turkissa. Vasta noin 7100–6600 eaa. maanviljelyä oli varmasti eteläisessä Länsi-Turkissa. Sieltä lähdettiin purjehtimaan kohti läntisiä saaria. Noin 6600–6300 eaa. viljeltiin maata eteläisen Kreikan itäosissa mm. Sesklossa (ja Argissassa) Kreikassa. Täältä maanviljely alkoi pian levitä Serbiaan ja myös Kreikan länsirannikolle, jonne syntyi leimakeraaminen kulttuuri. Näin ollen Euroopan maanviljely näyttää saaneen alkunsa itäisen Kreikan Sesklon kulttuurista.
Varhaisia Balkanin neoliittisia piirteitä: naispatsaat, marmorikaulanauhat, maalattu keramiikka, kiviset ja savitse korvatuöpat, taitetut hautaukset talojen alle, savesta ja vitsaksista tehdyt seinät+mutatiili, puu talojen telossa, rauniokummut ovat yhteisiä Turkille ja Balkanille. Suurin osa Kreikan neoliittisista paikoista ilmastyi vasta vuoden 6500 eaa. jälkeen keramiikan kanssa. Kreikasta on löydetty 12 mesoliittista, mutta jopa 250-300 mesoliittista paikkaa, mikä saattaa kertoa huomattavasta väestönkasvusta. Noin 6300–6000 eaa. yksivärinen keramiikka levisi Eurooppaan Turkista Istanbulin seuduilla tuoden sinne myös maanviljelyä. Tämä voi viitata maanviljelyn saapuneen ainakin kahtena aaltona. Noin 6000–5600 eaa. laaja Karanovo I kulttuuri levittäytyi Bulgariassa.
Bosporin salmeen ilmestyneet varhaisimmat Ilipinarin yksihuoneiset talot 6200–5500 eaa. oli tehty mutamöykyistä. Tämän jälkeen sinne tuli mutatiilisiä monihuoneisia kaksikerroksisia taloja, jollaisia oli Keski-Anatoliassa. Kotieläiminä pidettiin nautoja, sikoja, vuohia ja lampaita. Kulttuuria luonnehtivat miehiä ja naisia esittävät pienet saviveistokset, ja niinpä kulttuuri muistutti Hacilarin varhaista neoliittista. Lännempänä Traakiassa keraaminen neoliittinen kulttuuri ilmestyi Hoca Cesmeen 6400 eaa. Siihen liittyivät kivivalliset pyöreät talot, puolustusmuurit, maalattu ja yksivärinen keramiikka sekä laajateräperinne, kulttuuri muistuttaa Keski-Turkin kulttuuria, ja ehkä myös Bulgarian Karanovi I:tä.
Kreikkaan syntyneet varhaiset neoliittiset asutukset olivat Thessalian tulvatasangolla pieniä ja niitä oli melko tiheässä. Kylien väli oli 2,7 km, ja niiden ala 2,5 ha. Balkanin maanviljelykulttuuri pohjautui maanviljelyyn ja kotieläimiin, metsästyksen merkitys oli vähäinen, kivityökalut eivät muistuttaneet alueen aiempia mesoliittisia. Kreikan varhaisneoliittinen perinne oli sama koko Kreikassa, ja muistutti Traakian Hoca Cesmeä, Proto-Seskloa, Starcevoa ja Karnovoa n. 6100 eaa. Alueellisia piirteitä ilmestyi vasta noin 5300 eaa. .
Konstantinus III
thumb|220px|Konstantinus III 408–411 lyöttämässään hopeakolikossa helmi[[diadeemi päässään]] Flavius Claudius Constantinus tai Konstantinus III oli roomalainen sotilas, joka julistautui Länsi-Rooman keisariksi vuonna 407 Britanniassa sen jälkeen kun eräs toinen usurpaattori Gratianus kuoli. Hän sai nopeasti valtaansa myös Gallian ja Hispanian. Keisari Honorius lähetti kenraali Saruksen Galliaan kukistamaan Konstantinusta, mutta Konstantinuksen magister militum Gerontius kukisti hänet. Konstantinus teki vanhimmasta pojastaan Constansista apukeisarin eli caesarin vuonna 408.
Neoliittinen Balkan
Balkanin neoliittinen kulttuurikehitys
Noin 10000 eaa. kukoisti Romanian itäosissa, Moldovassa ja läntisimmässä Ukrainassa mesoliittinen Tardenoisin kulttuuri. Noin 7000–6500 eaa. tienoilla alueelle saapui maanviljely, joka alkoi syrjäyttää mesoliittista kulttuuria, kyse oli joko Turkista tapahtuneesta kansainvaelluksesta, tai kulttuurivaikutteiden siirtymisestä. Väestö saapui joko Kreikan kautta, tai joidenkin mielestä suoraan Turkista.
Konstantinus III
Vuonna 409 Konstantinuksen asema oli niin tukala, että hän pyysi Honoriukselta anteeksi vallankaappaustansa ja lupasi auttaa häntä visigootteja vastaan. Honorius tunnusti Konstantinuksen aseman keisarina. Mutta jo samana vuonna Galliaan hyökkäsivät vandaalit, alaanit ja sveebit. Gerontius sai heidät pysäytettyä, mutta kapinoi heti tämän jälkeen. Hän antoi julistaa erään Maximuksen keisariksi ja sai pian valtaansa Britannian ja Hispanjan. Vuonna 411 Honoriuksen kenraali Konstantius kukisti Gerontiuksen ja alkoi piirittää Konstantinusta Arlesissa. Konstantinus pakeni erääseen kirkkoon ennen kuin antautui Konstantiukselle. Hänet murhattiin kuitenkin ennen kuin hän pääsi perille Honoriuksen luokse Ravennaan.
Neoliittinen Balkan
Balkanin neoliittinen kulttuurikehitys
Uskotaan neoliittisten tulokkaiden sulattaneen kulttuuriinsa paikallista mesoliittista väestöä. Mesoliittisen kulttuurin väitteään säilyneen joillain alueilla pitkäänkin, Keski-Tonavan rautaporttien alueella jopa muuntuneena aikaan 4400 eaa. .
Karanovo I ja Esi-Sesklo
Ennen vuotta 6500 eaa. vallitsi Kreikassa esikeraaminen maanviljelykulttuuri, joka kasvatti lampaita ja vuohia. Noin 6500 eaa. oli Bulgarian alangolle levittäytynyt maata viljelevä Karanovo I-kulttuuri, jota muistuttivat Gura Baciulu, Porodin (Velušina) ja Proto-Sesklo. . Kulttuuri rakensi neliskulmaisia taloja puusta ja savesta, Kreikassa tehtiin kiviperustuksia näihin taloihin.
Tämä kulttuuri levisi Kreikkaan, itäiseen ja keskiseen Balkaniin peittäen Romanian, Bulgarian, Makedonian ja Kreikan Thessalian asuttavat alueet, Pelagonian, Etelä-Albanian, Keski-Struman jne. Kulttuuri tuotti vaaleaa maalaamatonta keramiikkaa ja valkoista maalattua keramiikkaa. Serbiassa oli eteläiseen Pannoniaan ja Baanaattiin ulottuva Keski-Balkanin Starčevo I-Körös-Criş-kulttuuri, joka tuotti karkeaa keramiikkaa
Starčevo-Körös-Criş
Noin 5800 eaa. Nea Nikomediassa Kreikassa tehtiin taloja mudalla tai savella vahvistetuista vitsaksista. Noin 5800/5700–5500 eaa. syntyi sydänsimpukkakeramiikka<re name="ALAIN"/> eli leimakeramiikka (Impresso, cardial), joka levisi Ranskan etelärannikolle.
Nauhakeramiikan synty
Maanviljelyä noin 5700–4500 Eurooppaan levittäneen nauhakeramiikan on väitetty syntyneen Balkanin pohjoispuolella Starcevon kulttuurista. Joidenkin mukaan Starcevon kulttuuri tai tarkemmin Körösin kulttuuri olisi antanut vaikutteita Unkarin seudun paikallisille asukkaille. Unkarissa näkyy selvä raja syntyneen nauhakeramiikan ja Körösin kulttuurin välillä. Körösin kulttuuria oli Itä-Unkarissa.
Suuret kulttuurit
Noin 4500 eaa. Eurooppaan levisi Anatoliasta uusi maalattu keramiikka, jonka jotkut katsovat liittyvän uuden kansan tuloon. Uusi kansa olisi luonut Vincan ja Lengyelin kulttuurit. . Kupariesineitä oli Balkanilla jo 5000 eaa., ja kuparia osattiin sulattaa 4500 eaa. Noin 5000 eaa. Kreikassa Sesklon seudulla alkoi olla suuria kyliä, joissa lienee ollut jonkinlainen johtaja organisoimassa kylän toimintaa. . Tällöin rakennettiin kiviperustoja talojen alle ja kivisiä muureja kylien ympärille.
Noin 4500 eaa. Pohjois-Balkanille syntyi nopeasti kehittyviä kuparikautisia kulttuureja, mm. pre-Cucutenin kulttuuri ja Lengyelin kulttuuri. Noin 4000 eaa. keskimmäisellä kuparikaudella itään Romaniaan ja Ukrainaan oli kehittynyt suuria asutuskeskuksia, nimittäin Cucutenin-Tripoljen kulttuuri.
Kreikkaan vaelsi noin 4000 eaa. uusia asukkaita, jotka perustivat mm. Diminin kylän. Myöhäisellä kuparikaudella noin 3500–3000 eaa. alueelle saapui idästä Ukrainan aroilta sotaisia, vaeltelevia heimoja, jotka olivat levittäytyneet laajalle itäiseen osaan noin 2500 eaa. pronssikauden alussa.
Kaitai shinsho
thumb|250px|Kaitai shinsho [[Tekijukussa]] Kaitai shinsho (, ”uusi teksti anatomiasta”) on lääketieteellinen teos, joka käännettiin japanin kielelle Edo-kaudella. Se perustuu hollanninkieliseen käännökseen Ontleedkundige Tafelen (usein ) Johann Adam Kulmin saksankielisestä teoksesta Anatomische Tabellen. Se oli ensimmäinen täysimittainen käännös länsimaisesta lääketieteellisestä teoksesta Japanissa. Sen toimitti Sugita Genpaku ja se julkaistiin vuonna 1774, An’ei-aikakauden kolmantena vuonna. Teksti käsittää neljä osaa, kuvitukset yhden. Teos on kirjoitettu kanbunilla.
Tausta
Sanotaan, että vuonna 1771 lääkärit Sugita Genpaku ja Maeno Ryōtaku olivat tarkkailemassa Kozukapparassa teloitettujen rikollisten ruumiinavauksia. Sekä Sugitalla että Maenolla oli mukanaan kirja Ontleedkundige Tafelen, joka oli tuotu Alankomaista. Sugita hämmästeli teoksen tarkkuutta verratessaan sitä ruumiinavausten tuloksiin, ja ehdotti Maenolle sen kääntämistä. Sugita oli halunnut kääntää hollannista jotakin jo jonkin aikaa ja sai nyt hyväksynnän tähän. Hän tapasi Maenon seuraavana päivänä ja aloitti kääntämisen. Kaitai shinshoa shōgunille suositellut henkilö oli Katsuragawa Hosan.
An’ein toisena vuonna (1773) miehet saivat käännöksensä valmiiksi ja julkaisivat viisisivuisen Kaitai yakuzu -lehtisen (, ”anatomisia diagrammeja”) varmistaakseen myönteisen vastaanoton teokselleen. Kaitai shinsho julkaistiin seuraavana vuonna.
Sisältö
thumb|250px|Kaitai shinsho
Kaitai shinshon sanotaan yleensä olevan käännös teoksesta Ontleedkundige Tafelen. Sen lisäksi kääntäjät konsultoivat kuitenkin muitakin, muun muassa Blankaartin, Schambergerin, Koyterin, Veslingiuksen ja Palfijnin teoksia. Myös aasialaisilla lähteillä ja mielipiteillä oli luonnollisesti vaikutuksensa. Teos ei ole pelkkä käännös – lääkärikääntäjien piti tulkita ja rekonstruoida teoksen sisältöä. Käännöksessä on useissa kohdin Sugitan muistiinpanoja jäänteenä käännöstyöstä.
Kirjan sisältö jakautuu neljään osaan:
Kuvitukset käsittävät yhden osan.
Käännökseen täytyi keksiä joitakin sanoja. Jotkut niistä, kuten ”hermo”, ”rusto” ja ”valtimo”  ovat yhä käytössä nykyäänkin. Koska teos oli ensimmäinen käännös, pieniä virheitä ei voitu välttää. Kaitai shinsossa onkin useita väärin käännettyjä kohtia, ja myöhemmin Ōtsuki Gentaku käänsi teoksen uudelleen ja julkaisi sen nimellä Chōtei kaitai shinsho vuonna 1826.
Johnny Thunder
Johnny Thunder on nimi kolmelle supersankarille, jotka esiintyvät DC Comicsin julkaisemissa amerikkalaisissa sarjakuvissa. Hahmo esiintyi ensimmäisen kerran Flash Comics #1 numerossa tammikuussa 1940 ja hänet loivat John Wentworth ja Stan Aschmeier. Muutamissa ensimmäisissä numeroissa hahmon nimi oli Johnny Thunderbolt. Hän jatkoi Flash Comicsissa numeroon 91 saakka (tammikuu 1948). Neljännen naispuolisen hahmon muunnosnimi on Jonni Thunder.
Taustaa
John L. Thunder on seitsemännen pojan seitsemäs poika, joka syntyi kello 7 lauantaina 7. heinäkuuta, viikon seitsemäntenä päivänä, seitsemännen kuukauden seitsemäntenä päivänä vuonna 1917. Tämän seurauksena "ruskeiden miesten joukko" sieppasivat hänet ja myivät joukolle miehiä kuvitteellisesta Badhnesian maasta, joka oli etsinyt tähän aikaan tänä päivänä syntynyttä henkilöä.
Vaaleatukkainen Johnny saa lapsena haltuunsa vaaleanpunaisen, salamatukkaisen henkien kaltaisen Thunderbolt olennon nimeltä Yz mystisen rituaalin aikana hänen 7. syntymäpäivänään, jonka tarkoituksena oli antaa badhnesilaisten käyttää Johnnya maailman hallitsemiseen. Suunnitelma kuitenkin keskeytyy pian naapurimaan hyökkäyksen jälkeen.
Johnny palaa lopulta Yhdysvaltoihin ja elää tavallista elämää, kunnes eräänä päivänä ikkunoita pestessään hän vahingossa kutsuu Thunderboltin taikasanoilla "Cei-U" (lausutaan "sano sinä"), kun hän pyytää jotakuta heittämään hänelle sienen, jota hän vahingossa käyttää tullakseen menestyväksi nyrkkeilijäksi. Johnny koki useita seikkailuja (joka kerta kun hän vahingossa kutsui Thunderboltin käyttämällä sanaa "sano sinä" päivittäisessä keskustelussaan, mutta ei koskaan ymmärtänyt, että Thunderbolt, joka liikkui niin nopeasti, että oli käytännössä näkymätön, oli vastuussa poikkeuksellisista tapahtumista hänen kohtaamisissaan) ennen kuin lopulta sai tietää Thunderboltin olemassaolosta. Numerossa 11 hän vihdoin huomaa Thunderboltin ja keksii taikasanan numerossa 20.
Vihreään pukuun ja punaiseen rusettiin pukeutuneen Johnnyn esiintymiset Justice Society of Americassa ja omissa sooloseikkailuissaan olivat melko komediallisia, sillä Johnnyn tärkein persoonallisuuspiirre oli melko hämärä, mikä saa hänen paljon älykkäämmän Thunderboltinsa ottamaan sarkastisen (joskin kärsivällisen) asenteen "pomoaan" kohtaan, samalla kun hän tiesi hyvin, ettei hän voi tehdä mitään ennen kuin hänen isäntänsä käski häntä.
Johnny liittyi vahingossa Justice Societyyn, kun hän toivoi ääneen, että hän voisi olla jäsen, ja Thunderbolt vei hänet välittömästi heidän kokoukseensa. Huolimatta toistuvasta kärsimättömyydestä hänen tyhmyytensä suhteen, hänen JSA-toverinsa arvostivat aidosti Johnnyn hyväsydämisyyttä ja omistautumista ja pitivät häntä ystävänä. Lisäksi Thunderboltin valtava voima on saattanut myötävaikuttaa Johnnyn jatkuvaan JSA-jäsenyyteen hänen toistuvista virheistä huolimatta, koska osaavammat sankarit pitivät epäilemättä viisaana pitää paria silmällä aina kun mahdollista. Hänestä tuli lopulta jäsen, kun Salama lähti ja ryhmä käski hänen vangita herra X:n, minkä hän vahingossa onnistui tekemään. Kuten useimmat JSA:n jäsenet, hänen ikääntymistekijänsä hidastui huomattavasti tapaamisen aikana konna Ian Karkullin kanssa.
Ennen Crisis on Infinite Earths retconia, vaihtoehtoinen versio Johnny Thunderista oli olemassa Earth-Onessa. Tämä versio oli yksinkertainen pikkurikollinen ilman Thunderboltia. Tavattuaan Earth-Two maailman Thunderin (joka oli matkustanut Earth-Oneen uteliaisuudesta), rikollinen Johnny Thunder kukisti vastineensa ja otti Thunderboltin hallintaansa. Hän käyttää sitä muokkaamaan väliaikaisesti Earth-Onea siten, että useat sankarit, kuten Teräsmies, Batman ja Vihreä Lyhty, lakkaavat olemasta takautuvasti. Rikollinen käyttää hyväkseen sitä tosiasiaa, että Thunderbolt on "avain" yksinkertaisesti tottelemaan Johnny Thunderiä, tekemättä eroa vaihtoehtoisten versioiden välillä, jolloin Thunderbolt on velvollinen tottelemaan sitä, mistä Johnny on tietoinen omasta moraalistaan ​​huolimatta; Kuitenkin Thunderbolt yrittää usein työstää porsaanreikiä antaakseen sankareille etua, esimerkiksi ilmoittamalla rikolliselle, että Justice Society - joka oli tullut Earth-1:lle selvittääkseen, mitä heidän ystävilleen oli tapahtunut Justice Leaguessa - olivat kadonneet, kun he olivat itse asiassa naamioituneet Justice Leagueksi provosoidakseen Johnnyn paljastamaan, mitä heidän versioilleen oli tapahtunut, tai tekemään esteen, joka pitää poliisit, mutta ei supersankarit, poissa. Earth-2 Johnny on ilmeisesti asetettu koomaan Thunderboltin taikuuden vuoksi, vaikka tätä ei itse asiassa näytetä. Kun taistelu päätyy Tohtori Kohtalon ja Thunderboltin väliseen taisteluun, Johnny Thunder on niin pahoinpidelty taistelevien taikakäyttäjien – joiden voimat eivät tee toisilleen mitään todellista vahinkoa, että hän lopulta luopuu yrityksestä käyttää Thunderboltia ja toivoo, ettei mitään näistä tapahtumista olisi tapahtunut. Kaksi maapalloa ja niiden sankarit palautetaan ennalleen, ja Justice League mainitsee kokouksessaan heidän maailmansa Johnny Thunderin pienimuotoisena rikollisena. Earth-Onen Johnny Thunder palaisi uhkana Justice League of Americassa #219-220.
Tämän jälkeen Earth 2 Johnnyn kuvataan kärsivän dementian oireista. Yhdessä vaiheessa hän menettää jälkensä kynästä, jossa Thunderboltia säilytetään. Lopulta kynä päätyy nuoren afroamerikkalaisen pojan, Jakeem Williamsin, omistukseen, joka ottaa nimekseen Johnny Jakeem Thunder tai Jakeem Thunder. Myöhemmässä taistelussa Solomon Grundyn kanssa Jakeem parantaa tietämättään Johnny Thunderin Alzheimerin taudistaan. Valitettavasti Johnny joutuu välittömästi Ultra-Humaniitin saaliiksi, joka ottaa Johnnyn ruumiin ohjaamaan Thunderboltin voimia. "Stealing Thunder" -tarinassa Jakeem on yksi monista sankareista, jotka ovat vapautuneet Ultra-Humaniitin hallinnasta. Lopulta Jakeem riistää Thunderboltin hallinnan takaisin Ultra-Humaniitilta, mutta Johnny Thunder menettää henkensä. Sitten Jakeem toivoo, että Thunderbolt voisi pelastaa Johnnyn jotenkin, joten henkinen olento päättää sulautua Johnnyyn ja luoda uuden olennon molempien muistoilla. Myöhemmin hän ottaa nimekseen Johnny Thunderbolt. Johnny Thunderbolt on Johnnyn kaltainen, vaikka ei ole selvää, kuinka Johnnyn ja kahden hengen persoonallisuudet ovat vuorovaikutuksessa ja onko jokin persoonallisuus hallitseva. Johnnyn perheelle ilmoitetaan hänen kuolemastaan ​​ja hautajaiset pidetään supersankarien hautausmaalla Valhallalla. Perhe ei tiedä, että hän elää edelleen Thunderboltina. Thunderbolt lopulta lakkaa näyttämästä Johnnyn kaltaisuutta puhuessaan edelleen hänen ominaisuutenaan. Jakeemista tuli myöhemmin JSAn osa-aikajäsen ja hän käytti Thunderboltia hyödykseen useissa tilanteissa. Hän toimi myös väliaikaisesti Teinititaanien jäsenenä.
Naispuolinen versio hahmosta esiintyi vuonna 1985 neljäosaisessa minisarjassa nimeltä Jonni Thunder eli Thunderbolt, jonka Roy Thomas kirjoitti. Tarinassa Jonni Thunder on naispuolinen yksityisetsivä. Pieni kultapatsas antaa hänelle voiman muuttua Thunderboltiksi jättäen ruumiin taakseen. Aluksi häntä kuvailtiin "kiveksi, johon Inka-salamajumala Apu Illapu iski kädellään", myöhemmin Thunderbolt paljastetaan Infinity, Inc.:n myöhemmissä numeroissa vihamieliseksi muukalaiseksi energia-olentoksi, joka voitetaan kun hänet vangittiin uudelleen patsaaseen, jolloin Jonni jäi ilman voimiaan. The New 52 sarjakuvissa Jonni Thunderin uusi versio esitellään Earth 2:n rinnakkaismaailmassa ja ilmestyi minisarjassa Earth 2: Worlds End. Tämä versio näyttää olevan Thunderboltin hallussa, joka antaa hänelle sähköiset kyvyt ja monikätisen ulkonäön, joka on samanlainen kuin hindujumalatar, jossa häntä kuvataan "tyttönä, jolla on voimakas ystävä". Jonni Thunder oli vangittuna Arkhamin tukikohdassa Brainwaven, Karnevilin ja Obsidianin kanssa. Hän on osa sankariryhmää, jonka maagikko John Constantine värväsi yrittäessään palata omaan Prime Earth -maailmaansa.
Aira Suomela
Aira Elina Suomela (17. joulukuuta 1935 Reisjärvi – 9. toukokuuta 2022) oli suomalainen posliininmaalaustaiteilija, -opettaja ja alan vaikuttaja.
Suomela toimii vuonna 1968 perustetun Suomen posliininmaalaajat ry:n puheenjohtajana ja usealla kielellä julkaistavan, maailman toiseksi suurimman alan harrastajien julkaisun, Posliini Plus -lehden (ilmestyi aiemmin nimillä Posliininmaalaus ja keramiikka sekä Skandinavian Posliininmaalaus), päätoimittajana vuodesta 1985. Hän on ollut myös kehittämässä alan opetusta jo 1970-luvulta saakka, tuolloin pääkaupunkiseudulla vaikuttaessaan, kohti virallista 4-vuotista ammattitutkintoa.
Suomela on posliininmaalauksen kansallisesti tärkeimmän vuosittaisen tapahtuman, vuodesta 1995 järjestetyn Reisjärven posliinikesän, perustaja. Vuosittain vietettävä tapahtuma tuo Reisjärvelle kansainvälisiä alan opettajia sekä satoja harrastajia ja taitajia ja sitä pidetään myös merkittävänä alan opettajien jatkokouluttautumispaikkana. Tapahtumassa on vieraillut useita nimekkäitä alan ammattilaisia ja taiteilijoita sekä Suomesta että maailmalta, kuten Kimmo Pälikkö, japanilaiset Yumiko Okamura ja Mario Watanabe, venäläiset Juri Schgirov, Ljubov Tsvetkova ja Sergei Sokolov, saksalaiset Wolfram Leonhardi ja Andreas Knobl sekä norjalaiset Eva Ihle ja Thanh Duc Hong.
Élizabeth Bourgine
Élizabeth Bourgine (s. 20. maaliskuuta 1951 ) on ranskalainen näyttelijä, joka esiintyy elokuvissa, televisiossa ja teatterissa. Hänellä on ollut yli 60 roolia elokuvissa ja televisiossa, enimmäkseen ranskalaisissa tuotannossa.
Mutta mitä tapahtui joulupukille?
Mutta mitä tapahtui joulupukille? (The Santa Clause) on vuonna 1994 ensi-iltansa saanut koko perheen komediaelokuva. Elokuvan ohjasi John Pasquin ja pääosassa on Tim Allen.
Juoni
Elokuva kertoo leluyhtiön omistavasta Scott Calvinista. Scott on eronnut vaimostaan, eikä isä-poika suhde ole parhaimmasta päästä, mutta poika saapuu kuitenkin viettämään joulua isänsä luokse. Poika, Charlie alkaa olla jo siinä iässä, että kyseenalaistaa joulupukin olemassaolon. Yöllä Scott herää rapinaan katolla, ja luulee että heille yritetään murtautua. Scott onnistuu pudottamaan joulupukin alas katolta, ja pukki kuolee pian tämän jälkeen. Niinpä Scottin täytyy hypätä pukin saappaisiin ja ruveta uudeksi joulupukiksi.
Taiichi Ōno
thumb|Taiichi Ōno vuonna 1958 Taiichi Ōno (, 29. helmikuuta 1912 Dalian, Kiina – 28. toukokuuta 1990 Toyota, Japani ) oli japanilainen Toyota Motor Corporationilla työskennellyt tuotantomenetelmien asiantuntija, joka kehitti vallankumouksellisen just-in-time-järjestelmän (kanban).
Ōno aloitti työskentelyn Toyotalla vuonna 1932, valmistuttuaan Nagoyan teknillisestä opistosta. Noin kahdenkymmenen vuoden kuluttua hän alkoi soveltaa kehittämäänsä tuotantokustannusten säästömenetelmää. Ōno työskenteli aluksi päällikkönä Toyotan kokoonpanolinjalla, mutta yleni pian johtoportaaseen, kun hänen asiantuntemuksensa tunnistettiin. Ōnon just-in-time-metodi nosti vararikon partaalla käyneen Toyotan maailman kolmanneksi suurimmaksi autonvalmistajaksi. Ōnon menetelmän perusajatus oli, että osia valmistettiin vain tarvittava määrä ja vain sitä mukaa kuin niitä tarvittiin tuotantolinjan seuraavassa työvaiheessa.
Ōnosta tuli Toyotan varatoimitusjohtaja vuonna 1975. Hän jäi eläkkeelle vuonna 1978, mutta pysyi yhtiön konsulttina aina vuoteen 1982 asti. Ōno on kirjoittanut suositut liikkeenjohdon kirjat Toyota Production System (1978), Workplace Management (1984) ja Just-in-Time for Today and Tomorrow (1988).
Alex Dostie
Alex Dostie (s. 13. huhtikuuta 1997 Drummondville, Quebec, Kanada) on kanadalainen jääkiekkoilija, joka pelaa Norjan pääsarjassa Fjordkraft-ligaen-seura Stjernen Hockeyssä. Hän on Anaheim Ducksin neljännen kierroksen varaus vuodelta 2016.
Ura
QMJHL-joukkue Gatineau Olympiques varasi Dostien kymmenentenä pelaajana vuoden 2013 CHL:n varaustilaisuudessa. Dostie liittyi joukkueeseen heti seuraavaksi kaudeksi ja teki tulokkaana 48 ottelussa tehot 9+16=25 sekä keräsi 18 rangaistusminuuttia. Kaudella 2014–2015 hän teki 68 ottelussa 22+32=54 ja kaudella 2015–2016 54 ottelussa 25+48=73 tehopistettä. Kauden 2016 päätteeksi Anaheim Ducks valitsi Dostien 115. pelaajana NHL:n varaustilaisuudessa.
Kauden 2016–2017 Dostie aloitti Olympiquesissa, jossa hän ehti pelata 32 ottelua ennen kuin hänet kaupattiin tammikuussa 2017 Charlottetown Islandersiin. Islandersissa Dostie teki 31 runkosarjaottelussa 15 maalia sekä 20 syöttöpistettä eli yhteensä 35 tehopistettä. 13 pudotuspeliottelussa syntyi tehot 8+8=16.
Kauden päätteeksi Dostie teki kolmivuotisen tulokassopimuksen hänet varanneen Anaheim Ducksin kanssa. Tulokaskaudellaan 2017–2018 pelasi Ducksin AHL-farmiseura San Diego Gullsissa, jossa teki 41 ottelussa 10 tehopistettä.
Megyn Kelly
Megyn Kelly (s. 18. marraskuuta 1970 Syracuse, New York) yhdysvaltalainen toimittaja ja entinen uutisankkuri. Hän työskenteli Fox-uutiskanavalle vuodesta 2004 lähtien. Vuonna 2017 hän siirtyi NBC:lle. Yhdysvaltalainen Time-lehti listasi Megyn Kellyn vuonna 2014 yhdeksi maailman sadasta vaikutusvaltaisemmasta ihmisestä.
Koulutus ja ura
Megyn Kelly suoritti oikeustieteen tutkinnon Albany Law Schoolissa vuonna 1995. Toimittajan työt hän aloitti vuonna 2003: hän työskenteli ensimmäisen vuoden ABC:lle, kunnes siirtyi Fox News -kanavalle seuraavana vuonna. Poliittiset vastustajat pitivät siitä, että Kelly oli vähemmän puolueuskollinen ja uskalsi poiketa välillä konservatiivisesta puoluelinjasta ajatellen itsenäisesti. Tammikuussa 2017 Kelly jätti Foxin ja siirtyi samana vuonna NBC:lle, jossa alettiin esittää hänen juontamaansa aamupäivän keskusteluohjelmaa syyskuussa 2017.
Christiaan Tonnis
Christiaan Dirk Tonnis (s. 5. kesäkuuta 1956 Saarbrücken) on saksalainen taidemaalari, videotaiteilija ja kirjailija. Hän edustaa tyylillisesti symbolismia ja realismia.
Hyötyjärvi (Joutsa)
Hyötyjärvi on Keski-Suomessa Joutsassa Taka-Ikolan kylän lähellä sijaitseva järvi.
Maantietoa
Järven pinta-ala on 32 hehtaaria, se on 1,1 kilometriä pitkä ja 600 metriä leveä. Järvellä ei ole kartan mukaan saaria. Sen rantaviivan pituus on 3,3 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Järven vedenpinnan korkeus on 153,8 metriä mpy.
Ballerina (elokuva)
Ballerina on englanninkielinen kanadalais-ranskalainen animaatioelokuva vuodelta 2016. Se on tyyliltään musikaalinen seikkailu. Elokuva kertoo köyhästä orpotytöstä, joka unelmoi urasta balettitanssijana ja saa tilaisuuden koe-esiintyä juhlalliseen Paris Opera Ballet -kouluun.
Elokuvan äänirooleissa ovat mm. Elle Fanning, Dane DeHaan, Maddie Ziegler ja Carly Rae Jepsen. Elokuva julkaistiin aluksi Ranskassa ja Iso-Britanniassa, vuonna 2017 myös Kanadassa sekä useissa muissa maissa. Yhdysvalloissa elokuva julkaistiin 30. elokuuta 2017 nimellä Leap!, ja kyseisessä versiossa osa ääninäyttelijöistä on vaihdettu: DeHaanin tilalla on Nat Wolff, ja lisäksi mukana ovat Kate McKinnon ja Mel Brooks.
Juoni
Elokuva alkaa 1880-luvun Bretagnen maaseudulla sijaitsevasta orpokodissa, jossa 11-vuotias orpotyttö Félicie (Elle Fanning) haaveilee ballerinan urasta. Hän päättää keksijäystävänsä Victorin (Dane DeHaan) kanssa paeta orpokodista ja matkustaa Pariisiin. Pariisissa Victorista tulee Gustave Eiffelin apupoika ja Félicie löytää tiensä Pariisin oopperaan, jossa vartija ottaa hänet kiinni luvattomasta tunkeutumisesta. Tytön kuitenkin pelastaa Odette-niminen siivooja (Carly Rae Jepsen), joka ontuu. Odette lupaa Félicielle majasijan luotaan siivousapua vastaan.
Pian Odette ja Félicie menevät siivoamaan varakkaan ravintoloitsija Régine Le Haut'n (Julie Khaner) kotiin. Töiden lomassa Félicie jää tarkkailemaan Reginen Camille-tytärtä (Maddie Ziegler), kun tämä harjoittelee balettia. Camille näkee Félicien, loukkaa häntä ja heittää Félicien edesmenneen äidin antaman rasian ikkunasta. Kun Félicie vie hajonneen rasian Victorin korjattavaksi, hän saa käsiinsä postinkantajan tuoman kirjeen, jossa ilmoitetaan Camillen päässeen Pariisin oopperan balettikouluun. Camillelle suutuksissaan Félicie piilottaa kirjeen ja päättää mennä kouluun tätä esittäen.
Odette suostuu auttamaan Félicietä balettiharjoituksissa. Myöhemmin tytölle selviää, että Odette on entinen prima ballerina. Félicie pitää harjoittelua hyvin vaikeana, mutta Camillen hyväksymiskirjeen avulla hän pääsee kouluun. Koulun vaativa koreografi Mérante (Terrence Scammell) ilmoittaa, että yksi luokan tytöistä valitaan tanssimaan Claran roolia Pähkinänsärkijässä. Joka päivä hän erottaa luokan huonoimman tanssijan. Félicie edistyy päivä päivältä enemmän ja saa jäädä luokalle senkin jälkeen, kun hänen valheensa selviää. Mérante antaa Félicien jäädä siksi, koska hän näki sattumalta tämän tanssivan intohimoisesti baarissa ja oli siitä vaikuttunut. Hän ottaa luokalle myös Camillen.
Lopullista karsintaa edeltävänä iltana Félicie ei harjoittele, vaan menee treffeille koulutoverinsa Rudin kanssa. Kun Victor näkee Félicien Rudin kanssa, tulee hän mustasukkaiseksi. Victor ja Félicie riitelevät. Seuraavana päivänä Félicie on myöhässä koe-esiintymisestä eikä suoriudu hyvin, joten Claran osa menee Camillelle.
Regine lähettää Félicien takaisin orpokotiin, jossa hän on alakuloinen. Nähtyään unen ballerinaäidistään hän päättää palata Pariisiin. Oopperan lavaa siivotessaan Félicie kohtaa Camillen. He aloittavat tanssitaistelun, jota todistavat kaikki oppilaat, Odette ja Mérante. Lopuksi Félicie tekee suuren jetén portaiden yli. Camille ei pysty samaan. Lopulta Mérante lähestyy kahta tyttöä ja kysyy heiltä, miksi he tanssivat. Camille myöntää tanssivansa vain siksi, että hänen äitinsä käskee, kun taas Félicie puhuu tanssista intohimonaan. Camille myöntää, että Félicien pitäisi tanssia Claraa.
Félicie kutsuu Victorin esintykseen lähellä vapaudenpatsaan rakennustyömaata. Raivokas Régine ilmestyy paikalle ja jahtaa Félicien patsaan kruunuun. Victor ja Camille kuitenkin pelastavat hänet. Lapset saapuvat oopperaan juuri ajoissa, jotta Félicie ehtii pukea päälleen Odetten erityiset kärkitossut. Félicie suutelee Victoria poskelle ja esiintyy Pähkinänsärkijässä päätanssijan rinnalla.
Suomenkielisissä äänirooleissa
Lähde:
Suomenkielisen version on ohjannut Juha Wuolijoki.
Työelämään tutustuminen
Työelämään tutustuminen eli TET on peruskoulun yläkoulun oppimäärään sisältyvä lyhyt työharjoittelu. TET on osa koulunkäyntiä, joten siitä ei makseta palkkaa eikä oppilas ole työsuhteessa TET-paikkaansa. TET järjestetään yleensä 8. ja 9. luokalla (joissain kouluissa pelkästään 9:nnellä), mutta joissain oppilaitoksissa myös 7. luokat käyvät TET:issä esimerkiksi oman koulun keittiössä tai vanhempansa/lähisukulaisensa työpaikalla. TETin kesto vaihtelee. Lyhyimmillään se voi olla 7. luokalla yhden päivän ja joissakin kouluissa kaksi viikkoa 9. luokalla.
TET-jakson aikana oppilaat tutustuvat ohjatusti yritysten ja työyhteisön toimintaan. TET on monelle nuorelle ensimmäinen kokemus työelämästä. Nuori pääsee näkemään, millaista on työelämä, millaista on olla työntekijä, millaista on toimia työyhteisössä. Tutustumisjakson aikana nuori voi päästä tutustumaan useampiin ammatteihin ja aloihin ja saada näin tietoa ammatinvalintasuunnitelmiensa tueksi. TET:n tavoitteena on koulutuksen ja työelämän vuorovaikutuksen laajentaminen ja tehostaminen. Nuoret saavat ainutkertaista tietoa ja omakohtaista kokemusta työelämän vaatimuksista, asetelmista ja oikeasta tekemisestä. Yrityksille puolestaan avautuu mahdollisuus vaikuttaa oppilaiden asenteisiin.